b'\n_START_ARTICLE_\nVytautas Daujotis\n_START_PARAGRAPH_\nVytautas Daujotis (g. 1952 m. gegu\xc5\xbe\xc4\x97s 10 d. Rukai, \xc5\xa0ilut\xc4\x97s raj.) \xe2\x80\x93 Lietuvos chemikas, habilituotas fizini\xc5\xb3 moksl\xc5\xb3 daktaras.\n_START_SECTION_\nBiografija\n_START_PARAGRAPH_\n1974 m. baig\xc4\x97 Vilniaus universiteto Chemijos fakultet\xc4\x85. 1999 m. habilituotas fizini\xc5\xb3 moksl\xc5\xb3 daktaras._NEWLINE_Nuo 1974 m. VU Chemijos fakulteto bendradarbis, 1988\xe2\x80\x931998 m. Bendrosios ir neorganin\xc4\x97s chemijos katedros ved\xc4\x97jas, nuo 1999 m. profesorius. 1998\xe2\x80\x931999 m. vadovavo PHARE programos studij\xc5\xb3 kokyb\xc4\x97s vertinimo grupei. Nuo 2001 m. Lietuvos atstovas dviejuose Europos komisijos projektuose kuriant Europos mokslini\xc5\xb3 tyrim\xc5\xb3 erdv\xc4\x99.\n_START_SECTION_\nMokslin\xc4\x97 veikla\n_START_PARAGRAPH_\nSuk\xc5\xabr\xc4\x97 3 sidabro lydini\xc5\xb3 elektrocheminio nusodinimo b\xc5\xabdus. Svarbiausi darbai \xe2\x80\x93 kr\xc5\xabvio perna\xc5\xa1os ir pasiskirstymo elektrochemin\xc4\x97se sistemose tyrimas, superlaidinink\xc5\xb3 sintez\xc4\x97, skys\xc4\x8di\xc5\xb3 tek\xc4\x97jimo vamzdeliais ypatybi\xc5\xb3 tyrimas.'